recursal/SuperWikiNEXT-32B huggingface dataset:
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

I internacionalo Ispanijos regioninės asociacijos ženklas
**Pirmasis Internacionalas** – pirmoji tarptautinė darbininkų organizacijų sąjunga, gyvavusi 1864–1876 m.

Susikūrė 1864 rugsėjo 28 d. Londone, Sent Martins hole, mitingo, kuriame Didžiosios Britanijos, Vokietijos, Prancūzijos, Lenkijos ir kitų šalių darbininkai protestavo prieš 1863 m. sukilimo numalšinimą Lietuvoje ir Lenkijoje, metu. Susirinkime buvo išrinkta *Generalinė taryba*, kuri 1864 lapkričio 1 d. patvirtino steigiamąjį manifestą ir *Tarptautinės darbininkų draugijos* – Internacionalo įstatus. Manifeste, kurio projektą rengė K. Marksas, paskelbtas svarbiausias Internacionalo tikslas – panaikinti kapitalizmą ir įvesti darbininkų valdžią. Buvo pradėtos kurti Internacionalo sekcijos atskirose valstybėse ir draugijos. Ryšius tarp sekcijų palaikė sekretoriai korespondentai.

1865 Londone buvo įkurta Lenkijos sekcija, kuriai 1865–1866 m. vadovavo K. Bobčinskis, 1966–1871 m. A. Žabickis, 1871–1876 m. V. Vrublevskis, nuo 1872 buvęs ir Internacionalo teismo pirmininku.

**I kongrese**, vykusiame 1866 m. rugsėjo 3 – 8 d. Ženevoje dalyvavo 60 delegatų, atstovavusių 25 sekcijoms ir 11 draugijų iš Didžiosios Britanijos, Prancūzijos, Vokietijos ir Šveicarijos. Jame priimti reikalavimai įteisinti įstatymu 8 valandų darbo dieną, moterų ir vaikų darbo apsaugą, darbininkų organizacijos paragintos derinti ekonominę ir politinę kovą.

**II kongrese** Lozanoje 1867 m. rugsėjo 2 – 8 d. dalyvavo 64 delegatai, prisidėjo Belgijos ir Italijos atstovai. Priimta rezoliucija dėl politinių laisvių.

**III kongresas** 1868 m. rugsėjo 6 – 13 d. vyko Briuselyje, dalyvaujant apie 100 delegatų (prisidėjo Ispanijos darbininkai). Priimtas nutarimas dėl geležinkelių, kasyklų, ariamos žemės suvisuomeninimo. Darbininkai buvo pakviesti kurti politines partijas.

**IV kongrese**, 1869 m. rugsėjo 6 – 11 d. vykusiame Bazelyje dalyvavo ir JAV atstovai. Pasireiškė pirmieji rimti prieštaravimai požiūriuose į nuosavybę, darbininkų organizacijas, kooperaciją. 1871 Londone vykusioje Internacionalo konferencijoje pabrėžta būtinybė darbininkams turėti savo politines partijas.

1872 m. rugsėjo 2 – 7 d. **V kongrese** Hagoje dalyvavo jau 67 delegatai iš 15 šalių. Tačiau išryškėjo nesutarimai tarp M. Bakunino bei Dž Gijomo (jie pašalinti iš Generalinės tarybos) ir marksistų. Internacionalo būstinė iš Londono buvo perkelta į Niujorką. Po Paryžiaus komunos pralaimėjimo iš Internacionalo veiklos ėmė trauktis ginkluotos darbininkų kovos už savo teises priešininkai.

1876 m. Filadelfijos konferencija nutarė paleisti Internacionalą. Svarbiausia Internacionalo reikšmė – pradėtas tarptautinis darbininkų organizacijų veiklos koordinavimas, paskatintas darbininkų politinių partijų kūrimasis ir politinių kovos metodų taikymas.
|  |
| --- |
| Aisel Teimurzadė |
|  
Aisel Teimurzadė 2012 m. |
| Biografija |
| Dar žinoma | AySel |
| Gimė | 1989 m. balandžio 25 d. (34 metai)Baku, Azerbaidžano vėliava Azerbaidžanas |
| Žanrai | pop, R&B |
| Aktyvumo metai | 2005–2012 |
| Įrašų kompanija | Warner Music, Sony BMG |
| Susijusi veikla | Arash |

**Aisel Teimurzadė** (azer. *Aysel Məhəmməd qızı Teymurzadə*, g. 1989 m. balandžio 25 d. Baku), taip pat žinoma kaip **AySel** – Azerbaidžano pop ir R&B dainininkė.

Dainuoti pradėjo būdama ketverių, dalyvavo įvairiuose konkursuose. 2001-aisiais ji laimėjo prestižinį šalies konkursą „Рohre". Trylikos mergina įstojo į muzikos mokyklą, kur mokėsi groti pianinu, taip pat dainavo chore. 2004 metais AySel išvažiavo studijuoti į JAV. Ten ji taip pat dainavo chore ir ruošėsi jaunųjų vokalistų konkursams.

2009 m. su iraniečių dainininku Arash sėkmingai atstovavo Azerbaidžaną „Eurovizijos" dainų konkurse su daina „Always" (finale užėmė 3 vietą).

Atlikėja ištekėjusi už Azerbaidžano valstybinės filharmonijos direktoriaus, pianisto Murado Adigozalovo.

Diskografija
------------

### Singlai

* 2009: *Always* (su Arash)
* 2010: *Fallin*
* 2010: *Azerbaijan*
* 2010: *Yanaram* (dainos *Fallin* versija azerbaidžaniečių kalba)
* 2010: *Don't Let the Morning Come*
* 2010: *San*
* 2011: *Tonight*

Nuorodos
--------

|  |  |
| --- | --- |
|  | **Vikiteka: Aisel Teimurzadė** – vaizdinė ir garsinė medžiaga  |

* AySel & Arash daina „Always"

| Apdovanojimai ir pasiekimai |
| --- |
| Prieš tai:**Elnuras ir Samiras  *„Always"*** |  **Azerbaidžano atstovė Eurovizijoje(su Arash)**2009 | Po to:**Safura  *„Drip Drop"*** |
| ***„Pagrobimas 2"*** |
| --- |
|  |
|  |
| Pavadinimas | angl. „Taken 2" |
| Kilmės šalis | Prancūzija |
| Režisierius | Olivier Megaton |
| Prodiuseris (-iai) | Luc Besson |
| Scenaristas (-ai) | Luc BessonRobert Mark Kamen |
| Vaidina | Liam Neeson  Maggie GraceFamke Janssen ir kt. |
| Metai | 2012 |
| Žanras | Veiksmo, trileris |
| Trukmė | 91 min. |
| Kalba | anglų, albanų |
| Platintojas | EuropaCorp 20th Century Fox |
| Biudžetas | 45 mln. USD |
| **IMDb įrašas** |

**Pagrobimas 2** (angl. *Taken 2*, pranc. *L'Enlèvement 2*) – prancūzų 2012 m. veiksmo trileris. Pagrindiniame vaidmenyje – Liam Neeson. Filmą režisavo Olivier Megaton, prodiusavo Luc Besson. Filme pasakojama apie buvusį CŽV agentą, kuris turi išgelbėti savo šeimą nuo albanų nusikaltėlių keršto Stambulo mieste.

Istorija
--------

Filmą sukūrė prodiuserio ir scenaristo Luc Besson kompanija „EuropaCorp", kartu su „M6 Films", „Grive Prods". Tai yra 2008 m. filmo „Pagrobimas" tęsinys. Pagrindinius filmo vaidmenis atliko tie patys aktoriai: Liam Neeson, Maggie Grace ir Famke Janssen. Filmavimo vietos: Los Andželas ir Stambulas. Tarptautinė filmo premjera įvyko 2012 m. spalio 3 d. Tarptautinis filmo pavadinimas anglų kalba − „Taken 2". Filmas buvo komerciškai sėkmingas. Jo biudžetas siekė 45 mln. JAV dolerių, pasaulio kino teatruose jis surinko per 371 mln. JAV dolerių pajamų. Pamatę filmo komercinius rodiklius scenarijaus autoriai Luc Besson ir Robert Mark Kamen prabilo apie trečiąją buvusio CŽV agento šeimos nuotykių dalį „Pagrobimas 3".

Siužetas
--------

DĖMESIO: *toliau atskleidžiamos kūrinio detalės*

Los Andželas. CŽV agentas Brajanas Milsas (akt. Liam Neeson) toliau rūpinasi savo dukterimi Kim (akt. Maggie Grace) ir su juo išsiskyrusia žmona Lenora (akt. Famke Janssen). Jis neprarado buvusių agento įgudžių ir sugeba susekti dukrą pagal jos mobiliojo telefono GPS imtuvą. Lenoros gyvenimas su kitu sutuoktiniu nesiseka, ji galvoja išsiskirti. Po vieno susipykimo sutuoktinis atšaukė Lenoros ir Kim suplanuotas keliones. Brajanas pasiūlo atvykti į Stambulą, kuriame jis pats gavo trumpalaikį asmeninės apsaugos darbą. 

Tuo tarpu Albanijos Topojės kaime palaidojami Brajano ankstesniame filme „Pagrobimas" nužudytieji albanų nusikaltėliai. Svarbiausio jų, Marko, tėvas Muradas (akt. Rade Šerbedžija) prisiekia atkeršyti už sūnaus mirtį. Jis priverčia buvusį Brajano bendradarbį Paryžiuje išduoti jo vardą. Muradas sugeba nusipirkti informaciją iš kurios sužino, kad Brajano paskutinė misija yra Stambule. Albanų nusikaltėliai susisiekia su savo draugais Stambule ir paruošia Brajano ir jo šeimos pagrobimo planą. Šeima susitinka viešbutyje po Brajano darbo ir tikisi kartu praleisti likusią dieną atostogų. Kitos dienos rytą, paskutinę minutę, Brajano duktė Kim Mils apsigalvoja neiti su buvusia sutuoktinių pora ir nepapuola į albanų nusikaltėlių paspęstus spąstus ...
**Airiškas vynas** – vynas, gaminamas Airijoje iš šioje šalyje išaugintų vynuogių. Tokį vyną gamina nedaug Airijoje esančių vynuogynų ir vyno daryklų, kurių dauguma yra Korko grafystėje. Laske irgi gaminamas vynas, vadinamas „Lusca".

Airija yra Europos Komisijos oficialiai pripažinta vyną gaminančia šalimi. Vynuogynai *Blackwater Valley Vineyard* (Malovas), *Longueville House* (Malovas), *West Waterford Vineyard* (*Cappoquin*, Voterfordo grafystė) ir *Thomas Walk Vineyard* (Kinseilis) gamina vyną, nors yra išsidėstę šiauriau įprastinių vynmedžio auginimo rajonų.

Istorija
--------

Nors airiški vynuogynai ir airiškas vynas yra naujas dalykas, egzistuojantis paskutinius dešimtmečius, yra istorinių duomenų, kad jau senovėje buvo bandoma auginti vynuoges vyno gamybai. Pvz. V a. vienuolyno Kilkenio grafystėje (vėlesniais laikais cistersų) vienuoliai buvo pasodinę vynuogyną. Jais buvo pasekę kiti vienuolynai ir taip pat gamino vyną.

Šaltiniai
---------

1. ↑  Lusca Irish Wine Archyvuota kopija 2013-12-19 iš Wayback Machine projekto.
2. ↑  The Wineries of Ireland Wine Intro.
3. ↑  Longueville House
4. ↑  The Surprising Irish Contribution to Winemaking Archyvuota kopija 2013-09-02 iš Wayback Machine projekto. By Allan Lynch Meridian Writers’ Group, Culturelocker.com
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Airšyrai |
| --- |
|  |
| 

|  |
| --- |
|  |

 |
| **Sukūrimo vieta** | Škotijos vėliava Škotija Air'o grafystė |

**Airšyrai** – pieninių galvijų veislė, susiformavusi apie 1800 m. pietvakarių Škotijos Air'o grafystėje. Šios veislės galvijai yra žalmargiai. Veislės spalvai nekeliami jokie reikalavimai, todėl spalva įvairuoja nuo žalai rudos iki beveik visiškai baltos. Ilgą laiką ypatingu veislės požymiu ir pasididžiavimu buvo įspūdingi ilgi, aukštai iškelti ragai, tačiau dabar dažniausiai gimę veršeliai yra nuraginami. 

Airšyrai – vidutinio stambumo; suaugusių karvių svoris svyruoja apie 540 kg. Airšyrai apibūdinami kaip ištvermingi, gerai prisitaikantys prie įvairių laikymo sistemų galvijai. Jų karvių tešmenys puikios formos. Laikant šias karves, paprastai nekyla problemų dėl jų kojų ir nagų. Veislė garsėja aukštu pieningumu, vidutiniu pieno riebumu, žemu somatiniu ląstelių kiekiu piene, sugebėjimu efektyviai žolinius pašarus konvertuoti į pieną. Vertingais požymiais laikomas lengvas airšyrų
karvių veršiavimasis, veršelių gyvybingumas ir geras auginimas bei karvių ilgaamžiškumas. Dėl šių savybių airšyrų galvijai išplito įvairiose šalyse.

Į Lietuvą Airšyrai buvo įvežti 1984 m. Juos, kaip vieną geriausių pieninių galvijų veislę, plačiai naudojo ir naudoja kitų žalųjų ir žalmargių pieninių veislių gerinimui. Lietuvoje Švedijos žalmargių ir Lietuvos žalųjų gerinimui naudojami Kanados airšyrai, kurie iš kitų airšyrų išsiskiria ypač geru eksterjeru. 2006 m. Lietuvoje buvo 712 airšyrų karvių. Vidutiniškai iš airšyrų karvės buvo primelžta po 6470 kg. 4,66 % riebumo ir 3,44 %
baltymingumo pieno.
| ***Aistros nusikaltimas*** |
| --- |
|  |
|  |
| Kilmės šalis |  Italija |
| Režisierius | Flavio Mogherini |
| Scenaristas (-ai) | Flavio MogheriniDaniele Stroppa |
| Vaidina | Serena GrandiFlorinda BolkanFabio Testi |
| Metai | 1994 |
| Žanras | kriminalinis |
| Trukmė | 102 min. |
| Kalba | italų |
| **IMDb įrašas** |

**Aistros nusikaltimas** (it. *Delitto passionale*) – 1994 m. Italijoje sukurtas trileris.

Pagrindiniai aktoriai
---------------------

*Aktorius – vaidmuo*
* Serena Grandi – Tania
* Florinda Bolkan – Giulija
* Fabio Testi – Peteris
* Anna Maria Petrova – Milena
* Paul Martignetti – inspektorius Ivanas Zanevas

Turinys
-------

DĖMESIO: *toliau atskleidžiamos kūrinio detalės*

Peterio žmona, žinoma rašytoja, randama nužudyta viešbutyje Bulgarijoje, kuriame praleido naktį su iš Londono atvykusiu meilužiu. Tyrimą pradėjusi policija netrunka išsiaiškinti, kad sutuoktinių santykiai jau kurį laiką buvo pašliję ir žmona ketino skirtis, o Peteris taip pat turi meilužę Mileną.

Peterio dukra Anja po patirto nervinio streso praranda galimybę vaikščioti ir ja rūpintis pradeda iš Italijos atvykusi Tania, kuri apsistoja Peterio namuose. Kartu su pusbroliu ji pradeda kurti pjesę teatre ir sulaukia pavydo scenų iš Giulijos – vienos aktorių, įsimylėjusių Peterį.

Po kurio laiko nužudoma Milena ir policija ima įtarti Peterį, nes abu nusikaltimai įvykdyti naudojant tą patį ginklą. Šis mėgina bėgti, tačiau žūsta nukritęs nuo stogo. Nepaisant to, policija nenutraukia tyrimo, o nauja įtariamąja tampa Anja…
**Anton Ferdinand**|  |
| Asmeniniai duomenys |
| **Pilnas vardas** | Anton Julian Ferdinand |
| Gimimo data | 1985 m. vasario 18 d. (37 metai) |
| Gimimo vieta | Peckham, Londonas, Anglija |
| Klubai |
| Dabar žaidžia | Sunderland AFC |
| **Numeris** | 29 |
| **Pozicija** | Centro gynėjas |
| Jaunimo klubai |
| 2002–2003 | West Ham United |
| Profesionalūs klubai\* |
| 2003–20082008– | West Ham UnitedSunderland AFC | 138 (5)058 (0) |
| Nacionalinė komanda\*\* |
| 2004–2007 |  U21 | 017 (0) |
| \* Skaičiuojama tik pasirodymai ir įvarčiai vietinėje lygoje Duomenys 2010 m..
\*\* Nacionalinės komandos pasirodymų irįvarčių duomenys. |

**Anton Julian Ferdinand** (g. 1985 m. vasario 18 d. Peckham, Londone) – Anglijos futbolininkas, Sunderland AFC klubo ir buvęs Anglijos jaunių rinktinės (iki 21 m.) gynėjas.

Klubai
------

**West Ham United**

Prisijungė prie West Ham kaip stažuotojas, 2002 m. gruodį, komandoje debiutavo 2003 m. rugpjūtį ir padėjo pasiekti pergalę 2-1 prieš Preston North End. Laimėjo Premier lygos futbolininko mėnesio apdovanojimą 2006 m. sausio mėn.

2007 m. kovo mėnesį buvo atskleista, kad Ferdinandas gavo bausmę, kuri prilygsta dviejų savaičių darbo užmokesčiui (maždaug £ 45 000) už melagingus pranešimus apie savo buvimo vietą. Ferdinandas sakė klubui, kad jam reikia eiti į Isle of Wight aplankyti savo močiutės, kai iš tikrųjų, jis nuvyko į Pietų Karoliną švęsti savo 22 gimtadienio.
West Ham pralaimėjo išlikimo rungtynes Charlton Athletic 0-4.

**Sunderland AFC**

2008 m. rugpjūčio 27 d. pasirašė sutartį su Sanderland ekipa už neatskleidžiamą mokestį. Pranešama, kad maždaug £ 8 mln.

Tarptautinė karjera
-------------------

Pakviestas atstovauti Anglijos 21 rinktinę, debiutavo – rungtynėse prieš Ukrainą, kuriose šventė pegalę 3-1 Riverside Stadium 2004 m. rugpjūčio 17 d.

Ferdinandas buvo atrinktas dalyvauti Anglijos U21 komandoje UEFA Under-21 futbolo čempionate Nyderlanduose. Turnyro pradžioje sužaidė vienerias rungtynes kaip atsarginis pusfinalyje prieš šeimininkus. Rungtynės baigėsi 1-1, po papildomo laiko ir baudos smūgių, Nyderlandai laimėjo 13-12. Tai buvo jo galutinis dalyvavimas čempionate už U21.

Šaltiniai
---------

1. ↑
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

| Molamjainasမော်လမြိုင |
| --- |
| *Mogul Šano mečetė* |
|  |
| 

MolamjainasMolamjainas

16°29′0″ š. pl. 97°37′0″ r. ilg.﻿ / ﻿16.48333°š. pl. 97.61667°r. ilg.﻿ / 16.48333; 97.61667﻿ (Molamjainas)Koordinatės: 16°29′0″ š. pl. 97°37′0″ r. ilg.﻿ / ﻿16.48333°š. pl. 97.61667°r. ilg.﻿ / 16.48333; 97.61667﻿ (Molamjainas) |
|  |
| Laiko juosta: (UTC+6:30) |
|  |
| **Valstybė** | Mianmaro vėliava Mianmaras |
| **Teritorija** | Monų valstija Monų valstija |
|  |
| **Gyventojų** (2010) | 525 927  |

**Molamjainas** (mjan. မော်လမြိုင္‌ ; anksčiau – **Moulmeinas** arba **Maulmainas**) – miestas pietrytiniame Mianmare, Monų valstijos sostinė. Miestas įsikūręs šalia Andamanų jūros, prie Salvino upės žiočių. Apie 300 tūkst. gyventojų; dauguma – monai, taip pat bamarai, anglomianmariečiai, kajinai, indai. Jūrų uostas, prekybinis centras, svarbus medienos eksporto centras bei ryžių auginimo rajonas. Universitetas.

Molamjainas – senovinės Monų karalystės sostinė. 1827–1852 m. buvo Britų Birmos sostine. Čia gyveno nemaža anglų bendruomenė. Mieste yra istorinių pagodų, mečečių.
|  |  |
| --- | --- |
|    | **Šiam straipsniui ar jo daliai trūksta išnašų į šaltinius.**Jūs galite padėti Vikipedijai pridėdami tinkamas išnašas su šaltiniais. |

**Mokytojas praktikantas** - pedagogikos studentas arba absolventas, atliekantis praktiką mokykloje; mokytojas.

Austrija
--------

Austrijoje mokytojas praktikantas (vok. *Unterrichts-Praktikant*, *UP* - 'užsiėmimų praktikantas') yra mokytojas, įgijęs magistro laipsnį ir iš karto po to dėstantis gimnazijoje (prieš tai anksčiau niekur nedėstęs kaip mokytojas). Atlyginimą gauna už konkrečias pamokas, kurias jam patiki dėstyti. Tokio mokytojo pareigybė dėstymo turinio požiūriu nėra apribota. Tokiuose dalykuose kaip vokiečių kalba, matematika, anglų kalba ir klasėse su sustiprintu užsienio kalbų dėstymu (lotynų kalba, ispanų kalba, prancūzų kalba) mokytojo praktikanto užduotis yra pagerinti kontrolinius darbus bei testus. Užsiėmimai vyksta kartu su patyrusiu mokytoju (prižiūrinčiu veiklą). Mokslo metų pabaigoje direkcija kartu su tokiu mokytoju sprendžia, ar mokytojas praktikantas mokyklai „tinka".
Koordinatės: 55°42′35″ š. pl. 24°17′32″ r. ilg.﻿ / ﻿55.70972°š. pl. 24.29222°r. ilg.﻿ / 55.70972; 24.29222


| Molainių I tvenkinys |
| --- |
| Molainių I tvenkinys |
| Vieta | Lietuva (Panevėžio rajonas) |
| Plotas | 0,106 km² |
| Kranto linijos ilgis | 1,45 km |
| Kilmė | Dirbtinė |
| Vidutinis gylis | 2,1 m |
| Didžiausias gylis | 5,0 m |
| Tūris | 0,000218 km³ |
| Įteka | Šakinė, bevardis upelis |
| Išteka | Šakinė |

**Molainių I tvenkinys** – tvenkinys Panevėžio rajone, prie vakarinio Molainių gyvenvietės pakraščio. Susidaręs patvenkus Šakinės upę (Molainos intakas, Nevėžio baseinas) 0,47 km nuo jos žiočių. Ilgis iš šiaurės į pietus 0,5 km, plotis iki 0,28 km. Altitudė 48 m. Krantai žemi, vietomis apaugę krūmais. Aplinkui plyti dirbami laukai, pievos.

Debitas:

* Upės: 0,05 m³/s
* Užtvankos skaičiuotinis: 7,2 m³/s

Užtvanka 806 m ilgio, 8 m pločio. Vandens pralaida – bokštinė. Įrengta 1975 m.

Šaltiniai
---------

1. ↑

* Tvenkinių katalogas. Aplinkos apsaugos ministerija. Kaunas, 1998
| Molaina |
| --- |
|  Molaina už Molainių II tvenkinio |
| **Ilgis** | 21 km |
| **Baseino plotas** | 64 km² |
| **Vidutinis debitas** | 0,32 m³/s |
| **Ištakos** | Panevėžio rajonas |
| **Žiotys** | Nevėžis |
| **Šalys** | Lietuva |

**Molaina** – upė Panevėžio rajono savivaldybės teritorijoje, Nevėžio kairysis intakas.

Ilgis 21 km, baseino plotas 64 km². Prasideda Radikonių miško pietiniame pakraštyje, Barklainių apylinkėse. Teka į šiaurę Gėlainių miškais, įteka į Nevėžį 130 km nuo jo žiočių, ties Maletiškiu, į vakarus nuo Panevėžio. Vagos plotis 5–8 m. gylis 1,4-1,6 m, ties Molainiais patvenkta. Vidutinis nuolydis 1,18 m/km. Srovės greitis 0,1 m/s. Vandens debitas žiotyse 0,32 m³/s.

Intakai: Gardinas, Armuliškis, Vešeta (kairieji), Šakinė (dešinysis). Molaina ir visi jos intakai visiškai reguliuoti.

Upėvardis kildinamas nuo žodžio *molis* („tąsi rusva žemė").

Literatūra
----------

* Molaina (sud. Petras Juknevičius). – Panevėžys: Tėvynė, 2010. – 42 p.: iliustr. – ISBN 978-609-95085-6-6

Šaltiniai
---------

1. ↑  Algirdas Rainys. *Molaina*. Visuotinė lietuvių enciklopedija, T. XV (Mezas-Nagurskiai). – Vilnius: Mokslo ir enciklopedijų leidybos institutas, 2009. - 351 psl.
2. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.
Sraigės ūkas (kombinuota nuotrauka, sudaryta iš kelių teleskopų duomenų)
**Sraigės ūkas** – planetiškasis ūkas Vandenio žvaigždyne. Ūkas žymimas NGC 7293 numeriu. Neoficialiai kartais vadinamas „**Dievo akimi**". Jo ryškis – 6,5 taigi kartais matomas plika akimi, bet tik labai išskirtinėmis sąlygomis. Tolima, neryški ūko dalis labai didelė, danguje ji užima maždaug pusę matomo Mėnulio ploto. Ūką 1824 m. atrado vokiečių astronomas Karl Ludwig Harding.

Tai vienas arčiausių nuo Saulės sistemos esančių planetiškųjų ūkų, kurio atstumas yra apie 655±13 šviesmečių (201±4 parsekų).

Pačiame ūko centre yra karšta 13-ojo ryškio žvaigždė – baltoji nykštukė. Ūkas yra ištęsto (kaip citrina) elipsoido formos. Dauguma medžiagos koncentruojasi jo ekvatoriaus plokštumoje kuri į mus pasvirusi apie 29 ° kampu. Ūkas plečiasi maždaug 31 km/s greičiu, pagal tą greitį apskaičiuotas jo amžius yra apie 10,600 metai. Išorinė dalis plečiasi greičiau. Ūke esama apie 20,000 „kometinių kūnų" arba „mazgų". Tai į kometas panašūs dariniai, spinduline simetrija išsidėstę aplink ūko centrą kur yra ūkui pradžią davusi žvaigždė, jų dydis artimas visos Saulės sistemos dydžiui. Šie dariniai karšti, 1800 °K (paties ūko temperatūra apie 900 °K). Mazgai pirmąkart stebėti 1996 m. Hablo teleskopu, nėra aišku kaip ir kodėl jie susidarė. Atradimo metu tai buvo vienintelis ūkas su tokiais dariniais, tačiau šiuo metu jų rasta ir kituose ūkuose. Žvaigždės spinduliavimas energizuoja ūką, todėl jis švyti ir yra gerai matomas.

Galerija
--------

* Kometiniai kūnai
* Vaizdas ultravioletinėje šviesoje, GALEX
* Vaizdas infraraudonojoje šviesoje, Spitzer teleskopas: mėlyna 3,6–4,5 µm; žalia 5,8–8 µm; raudona 24 µm

Šaltiniai
---------

1. ↑  „SIMBAD astronominė duomenų bazė". *Duomenys apie Helix nebula*. Nuoroda tikrinta 2006-12-07.
2. ↑  eso.org / The Helix Nebula (NGC7293)
3. ↑  universetoday.com / Helix Nebula; Posted on December 1, 2009 by Fraser Cain
4. ↑  academic.oup.com / CO in the C1 globule of the Helix nebula with ALMA; M Andriantsaralaza, A Zijlstra, A Avison. *Monthly Notices of the Royal Astronomical Society*, Volume 491, Issue 1, January 2020, Pages 758–772,  | Published: 30 October 2019



|  |  |
| --- | --- |
|  | **Vikiteka: Sraigės ūkas** – vaizdinė ir garsinė medžiaga  |
Moldovos populiacijos kitimas 1992 – 2003 m. Gyventojų skaičius pateikiamas tūkstančiais.
Šiame straipsnyje pateikiami statistiniai duomenys apie **Moldavijos demografiją**.

**Gyventojų skaičius:** 4 320 748 (2009 m. apskaičiavimai)

**Struktūra pagal amžių:**

* *0-14 m.:* 15,9 %
* *15-64 m.:* 73,3 %
* *65 m. ir vyresni:* 10,8 % (2009 m. apsk.)

**Gyventojų amžiaus mediana:**

* *bendras:* 34,6 m.
* *vyrų:* 32,7 m.
* *moterų:* 36,7 m. (2009 m. apsk.)

**Metinis populiacijos prieaugis:** -0,079 % (2009 m. apsk.)

**Gimstamumas:** 11,12 gimimų/1000 gyv. per metus (2009 m. apsk.)

**Mirtingumas:** 10,78 mirčių/1000 gyv. per metus (2009 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): -1,13 migrantų/1000 gyv. (2009 m. apsk.)

**Miestuose gyvenančių žmonių procentas:** 42 % (2008 m. apsk.)

**Miestuose gyvenančių žmonių procento metinis kitimas:** – 1,5 %

**Lyčių pasiskirstymas**:

* *Gimimo metu:* 1,06 vyro vienai moteriai
* *Jaunesniems nei 15 metų:* 1,06 vyro vienai moteriai
* *15-64 metų:* 0,94 vyro vienai moteriai
* *65 metų ir vyresniems:* 0,58 vyro vienai moteriai
* *Visai populiacijai:* 0,91 vyro vienai moteriai (2009 apsk.)

**Kūdikių mirtingumas per pirmuosius gyvenimo metus:** 13,13 mirusiųjų/1000 gimimų (2009 apsk.)

**Vidutinė gyvenimo trukmė:**

* *bendra:* 70,8 m.
* *vyrų:* 67,1 m.
* *moterų:* 74,71 m. (2009 apsk.)

**15 m. ir vyresnių gyventojų raštingumas:**

* *bendras:* 99,1 %
* *vyrų:* 99,7 %
* *moterų:* 98,6 % (2005 m. apsk.)

Šaltiniai
---------

* CŽV pasaulio faktų knyga: Moldavija (angliškai) Archyvuota kopija 2015-11-25 iš Wayback Machine projekto.

Taip pat skaitykite
-------------------

* Sąrašas:Moldavijos miestai

  

v • a • r **Europos gyventojai** 

Airija |
Albanija |
Andora |
Armėnija |
Austrija |
Azerbaidžanas |
Baltarusija |
Belgija |
Bosnija ir Hercegovina |
Bulgarija |
Čekija |
Danija |
Estija |
Graikija |
Gruzija |
Islandija |
Ispanija |
Italija |
Jungtinė Karalystė |
Juodkalnija |
Kazachija |
Kosovas |
Kroatija |
Latvija |
Lenkija |
Lichtenšteinas |
Lietuva |
Liuksemburgas |
Makedonija |
Malta |
Moldavija |
Monakas |
Norvegija |
Nyderlandai |
Portugalija |
Prancūzija |
Rumunija |
Rusija |
San Marinas |
Serbija |
Slovakija |
Slovėnija |
Suomija |
Švedija |
Šveicarija |
Turkija |
Ukraina |
Vatikanas |
Vengrija |
Vokietija
Šiame straipsnyje pateikiami statistiniai duomenys apie **Austrijos demografiją**.

**Gyventojų skaičius:**  8 210 281 (2009 m. apskaičiavimai) 

Gyventojų amžiaus piramidė
**Struktūra pagal amžių:**

* *0-14 m.:* 14,5 %
* *15-64 m.:* 67,5 %
* *65 m. ir vyresni:* 18 % (2009 m. apsk.)

**Amžiaus mediana:**

* *bendra:* 42,2 m.
* *vyrų:* 41,1 m.
* *moterų:* 43,2 m. (2009 m. apsk.)

**Metinis populiacijos prieaugis:** 0,052 % (2009 m. apsk.)

**Gimstamumas:** 8,65 gimimų/1000 gyv. per metus (2009 m. apsk.)

**Mirtingumas:** 9,91 mirčių/1000 gyv. per metus (2008 m. apsk.)

**Migracijos indeksas** (per metus imigravusių į šalį ir emigravusių iš šalies žmonių skirtumas): 1,85 migrantų/1000 gyv. (2009 m. apsk.)

**Kūdikių mirtingumas per pirmuosius gyvenimo metus:** 4,42 mirusiųjų/1000 gimimų (2009 apsk.)

**Vidutinė gyvenimo trukmė:**

* *bendra:* 79,5 m.
* *vyrų:* 76,6 m.
* *moterų:* 82,56 m. (2009 apsk.)

**Vyresnių nei 15 metų žmonių raštingumas:** 98 %

Tautinė sudėtis
---------------

| Vieta | Tautybė | Gyventojai

(2020 m. sausio 1 d.) |
| --- | --- | --- |
| 1 | Europos SąjungaVokietijos vėliava Vokietija | 200,059 |
| 2 | Europos SąjungaRumunijos vėliava Rumunija | 123,461 |
| 3 | Serbijos vėliava Serbija | 122,364 |
| 4 | Turkijos vėliava Turkija | 117,640 |
| 5 | Bosnijos ir Hercegovinos vėliava Bosnija ir Hercegovina | 96,635 |
| 6 | Europos SąjungaVengrijos vėliava Vengrija | 87,604 |
| 7 | Europos SąjungaKroatijos vėliava Kroatija | 83,605 |
| 8 | Europos SąjungaLenkijos vėliava Lenkija | 64,454 |
| 9 | Sirijos vėliava Sirija | 51,441 |
| 10 | Europos SąjungaSlovakijos vėliava Slovakija | 43,643 |
| 11 | Afganistano vėliava Afganistanas | 43,585 |
| 12 | Rusijos vėliava Rusija | 32,868 |
| 13 | Europos SąjungaBulgarijos vėliava Bulgarija | 32,566 |
| 14 | Europos SąjungaItalijos vėliava Italija | 32,506 |
| 15 | Kosovo vėliava Kosovas | 26,047 |
| 16 | Šiaurės Makedonijos vėliava Šiaurės Makedonija | 24,100 |
| 17 | Europos SąjungaSlovėnijos vėliava Slovėnija | 21,461 |
| 18 | Irano vėliava Iranas | 14,896 |
| 19 | Europos SąjungaČekijos vėliava Čekija | 14,186 |
| 20 | Kinijos vėliava Kinija | 13,874 |
|

Šaltiniai
---------

* CŽV pasaulio faktų knyga: Austrija (angliškai) Archyvuota kopija 2018-12-24 iš Wayback Machine projekto.

Taip pat skaitykite
-------------------

* Sąrašas:Austrijos miestai

Išnašos
-------

1. ↑

v • a • r **Europos gyventojai** 

Airija |
Albanija |
Andora |
Armėnija |
Austrija |
Azerbaidžanas |
Baltarusija |
Belgija |
Bosnija ir Hercegovina |
Bulgarija |
Čekija |
Danija |
Estija |
Graikija |
Gruzija |
Islandija |
Ispanija |
Italija |
Jungtinė Karalystė |
Juodkalnija |
Kazachija |
Kosovas |
Kroatija |
Latvija |
Lenkija |
Lichtenšteinas |
Lietuva |
Liuksemburgas |
Makedonija |
Malta |
Moldavija |
Monakas |
Norvegija |
Nyderlandai |
Portugalija |
Prancūzija |
Rumunija |
Rusija |
San Marinas |
Serbija |
Slovakija |
Slovėnija |
Suomija |
Švedija |
Šveicarija |
Turkija |
Ukraina |
Vatikanas |
Vengrija |
Vokietija
**Ryan Babel**|  |
| Asmeniniai duomenys |
| **Pilnas vardas** | Ryan Guno Babel |
| Gimimo data | 1986 m. gruodžio 19 d. (35 metai) |
| Gimimo vieta | Amsterdamas, Nyderlandai |
| Ūgis | 1,85 m |
| Klubai |
| Dabar žaidžia | TSG 1899 Hoffenheim |
| **Numeris** | 10 |
| **Pozicija** | Puolėjas |
| Jaunimo klubai |
| 1998–2004 | AFC Ajax |
| Profesionalūs klubai\* |
| 2004–20072007–2011nuo 2011 | AFC AjaxLiverpool FCTSG 1899 Hoffenheim | 73 (14)91 (12) |
| Nacionalinė komanda\*\* |
| 2005-20072005- |  U21 Nyderlandai | 5 (2)40 (5) |
| \* Skaičiuojama tik pasirodymai ir įvarčiai vietinėje lygoje Duomenys 2010 m..
\*\* Nacionalinės komandos pasirodymų irįvarčių duomenys {{{ntupdate}}}. |

**Rajanas Gunas Babelis** (ol. *Ryan Guno Babel*; g. 1986 m. gruodžio 19 d. Amsterdame) – Nyderlandų futbolininkas, žaidžiantis puolėjo pozicijoje, TSG 1899 Hoffenheim komandoje.

2007 m. liepos 13 d. Babelis pasirašė penkerių metų kontraktą su Liverpulio komanda. Ajax klubui buvo sumokėta £11.5 millijonų.

Naujoje komandoje debiutavo liepos 17-ą žaisdamas draugiškas rungtynes prieš Werder Bremen. Priemier lygoje debiutavo prieš Aston Villa. Savo pirmąjį įvartį pelnė rugsėjo 1 d. prieš Derby klubą.

2011 m. sausio 25 d. pasirašė 2,5 m. kontraktą su Vokietijos TSG 1899 Hoffenheim klubu.

Nuo 2005 m. žaidžia Nyderlandų futbolo rinktinėje. 1997 m. Babelis pradėjo žaisti AFC Ajax jaunių komandoje, vėliau, 2004 m. pasirašė kontraktą su tuo pačiu klubu. Būdamas 17-os debiutavo kaip profesionalus futbolininkas 2004 m. vasario 1 d. prieš ADO Den Haag. Žaisdamas Ajax komandoje savo pirmąjį įvartį Babelis įmušė 2004 m. lapkričio 20 d. prieš De Graafschap. 2005 m. liepą Babelis pratęsė kontraktą su Ajax komanda. Naujame sezone įmušė lemiamą įvartį žaisdamas Nyderlandų Super taurėje (dar vadinamai Johan Cruijff-schaal taurėje) prieš PSV Eindhoven (2-1).

Dalyvavimas čempionatuose
-------------------------


| Čempionatas | Rinktinės vieta | Sužaidė rungtynių |  | 00 | 00 | 00 |
| --- | --- | --- | --- | --- | --- | --- |
| **Pasaulio čempionatai** |
| Vokietija 2006 | aštuntfinalis | 1 | 0 | 0 | 0 | 0 |
| Pietų Afrika 2010 | 2 vieta | 0 | 0 | 0 | 0 | 0 |

Pasiekimai
----------

**Ajax**

Pirma vieta

* 2005, 2006 Nyderlandų Super taurė
* 2005–2006, 2006–2007 Nyderlandų taurė

**Nyderlandai**

Pirma vieta

* 2007 UEFA U-21 Europos jaunių čempionatas

Nuorodos
--------

* 
* 
* Archyvuota kopija 2008-05-16 iš Wayback Machine projekto. Oficiali žaidėjo svetainė
* Archyvuota kopija 2008-07-03 iš Wayback Machine projekto. fanų puslapis

1. ↑
2. ↑
| Mokša |
| --- |
| Mokšos ir Cnos santaka Mokšos ir Cnos santaka |
| **Ilgis** | 656 km |
| **Baseino plotas** | 51 000 km² |
| **Vidutinis debitas** | 184 m³/s |
| **Ištakos** | Pavolgio aukštuma |
| **Žiotys** | Oka |
| **Šalys** | Rusija |

**Mokša** (rus. *Мокша*) – upė Rusijoje, Penzos, Žemutinio Naugardo, Riazanės srityse ir Mordovijoje; dešinysis Okos intakas. Prasideda Penzos srityje, Pavolgio aukštumoje, teka į šiaurę kalvotomis vietovėmis. Už Krasnoslobodsko pasuka į vakarus, įteka į Oką žemiau Kasimovo miesto.

Didžiausi intakai – Vadas, Cna (kairieji).

Upė užšąla lapkritį arba gruodžio pradžioje, atitirpsta balandį. Laivuojama 156 km nuo žiočių ruože. Septintajame dešimtmetyje upės vidurupyje pastatyta keletas hidroelektrinių.

Prie Mokšos esantys miestai – Temnikovas, Krasnoslobodskas.

Šaltiniai
---------

1. ↑  Географический энциклопедический словарь, гл. редактор А. Ф. Трёшников. – Москва, Советская энциклопедия, 1983. // psl. 286
Squirrel Nut Zippers
**Squirrel Nut Zippers** – grupė, atliekanti muziką džiazo stiliumi iš Amerikos, Šiaurės Karolinos. Grupė susikūrė 1993 metais.

Grupės pavadinimo kilmė
-----------------------

Pasak grupės lyderio Jimbo Mathus, grupės pavadinimas kilo iš vieno komiško tarpukario laikų nutikimo, įvykusio Kembridže, Masačiūsetso valst. JAV, galiojant sausajam įstatymui. Pasak legendos, vienas ponas, išgėręs per daug nelegalaus alkoholinio gėrimo pavadinimu "Nut Zipper", įsilipo į medį ir atsisakė išlipti net ir įkalbinėjamas vietinių teisėsaugos atstovų. Kitą dieną spaudoje šis ponas buvo pavadintas "Squirrel Nut Zipper", (liet. voverė - nut zipper'io mėgėja). Giliu grupės lyderio įsitikinimu, šis pavadinimas puikiai dera jojo grupei.

Albumai
-------

* „Roasted Right" (EP), (1993)
* „The Inevitable" (1995)
* „Hot" (1996)
* „Sold Out" (1997)
* „Perennial Favorites" (1998)
* „Christmas Caravan" (1998)
* „Bedlam Ballroom" (2000)
* „The Best of Squirrel Nut Zippers as Chronicled by Shorty Brown" (2002)

Nuorodos
--------

1. ↑  „Ask SNZ - Band name".

* Squirrel Nut Zippers svetainėje Last.fm
„The Cyber Space" albumo viršelis
**Robotiko Rejekto** – EBM muzikos projektas, įkurtas Vokietijoje atlikėjo Andreas Tomalla, paprastai žinomu kaip Talla 2XLC. Jis ir jo partneris Ra/Hen paliko šią grupę išleidę singlą „Confusion" (1990). Vėliau šis projektas buvo vėl prikeltas atlikėjų Kurt Ader ir Ramona Ader.

Muzika
------

Robotiko Rejekto kuria šaltą bejausmę muziką, kuriai būdingas nuolat atsikartojantis ritmas, kartais papildomas industriniais garsais. Dainų tekstai futuristiniai, dažniausiai apie robotus. Dažnai bandoma sukurti įspūdį, kad ten ir dainuoja ne žmogus, o robotas: pasakoją apie savo, roboto gyvenimą, kaip sukonstruotas, save pristato kaip robotą, ar „sintetinį skaitmeninį garsą" ir pan. (pvz. dainose „injection", moonbase 18" etc.)  

Lyginant su kitom to meto grupėm (pvz Kraftwerk), Robotiko Rejekto kuriama muzika yra ypač šalta ir bejausmė. Sudaromas įspūdis, jog klausoma ne žmonių, bet šaltų bejausmių mašinų - robotų kuriamos muzikos.

Diskografija
------------

* 1987 Rejekto – (12")
* 1987 Rejekto (Remix) – (12"/CDS)
* 1988 Umsturz Jetzt! – (12"/CDS)
* 1990 Confusion – (12"/CDS)
* 1990 Technological – (12"/CDS)
* 1990 The Cyper Space – (LP/CD)
* 1990 Injection – (12"/CDS)
* 1990 Injection Remix – (12"/CDS)
* 1991 Hangar 18 – (12"/CDS)
* 1991 Density / Pure Control – (12"/CDS)
* 2002 Robotiko 2002 – (12"/MCD)

Muzikos rinkiniai, kuriuose yra jų dainų:

* 1988 New Beat Edit 1 (LP/CD)
* 1989 Welcome To the Technodrome (LP/CD)
* 1990 Technomakinita 2 (CD)
* 1992 Tekkno Roots (CDx2) -
* 1996 History of Techno (CDx4)
* 2002 Synth and Wave Essentials (CDx2)

Nuorodos
--------

* Oficiali svetainė
| **Hydromys** |
| --- |
| Auksapilvė žiurkė (*Hydromys chrysogaster*) |
| Mokslinė klasifikacija |
| 

|  |  |
| --- | --- |
| Karalystė: | Gyvūnai  *( Animalia)* |
| Tipas: | Chordiniai  *( Chordata)* |
| Potipis: | Stuburiniai  *( Vertebrata)* |
| Antklasis: | Amniotai  *( Amniota)* |
| Klasė: | Žinduoliai  *( Mammalia)* |
| Būrys: | Graužikai  *( Rodentia)* |
| Šeima: | Peliniai  *( Muridae)* |
| Pošeimis: | Pelės  *( Murinae)* |
| Gentis: | Australinės vandeninės žiurkės  *( Hydromys)* |

 |

**Australinės vandeninės žiurkės** (*Hydromys*) – pelinių (*Muridae*) šeimos graužikų gentis. Prisitaikiusios gyventi vandenyje. Ausų kaušelis nedidelis, galva pailga, uodega apaugusi trumpais stangriais plaukais, o akys išsidėsčiusios aukščiau negu kitų graužikų. Užpakalinės galūnės žymiai didesnės už priekines. Pėdos pirštai sujungti plaukiojamąja plėve. Kūnas 20-35 cm ilgio, uodega 20-35 cm ilgio. Kailis šiurkštus, o pavilnė švelni. Nugara tamsiai ruda, žvilganti, pilvas rudas ar gelsvas. Uodegos galiukas baltas.

Paplitusios Tasmanijoje, Naujojoje Gvinėjoje, Australijoje ir gretimose salose. Apsigyvena vandens telkinių pakrantėse. Tai pusiau vandeniniai gyvūnai. Aktyvūs prieblandoje ir naktį. Dieną slepiasi urvuose.

Maitinasi moliuskais, vėžiagyviais, sraigėmis, taip pat žuvimis, varlėmis, vandens paukščiais, jų kiaušiniais ir įvairiais augalais.

Gaudomos dėl kailio, todėl kai kuriose vietose jų labai sumažėjo

* Auksapilvė žiurkė (*Hydromys chrysogaster*)
* *Hydromys hussoni*
* *Hydromys neobritannicus*
* *Hydromys ziegleri*

Nuorodos
--------

* Archyvuota kopija 2006-03-21 iš Wayback Machine projekto. Auksapilvės žiurkės (*Hydromys chrysogaster*) nuotrauka ir tekstas **(**angl.**)**.
**Ruškaičiai** – XIII amžiaus Upytės žemės Lietuvos kunigaikščių giminė. Buvo paminėti 7 nariai (po 5 vyriausiųjų ir žemaičių kunigaikščių): Kintibutas, Vembutas, Butautas, Vyžeitis, Velžys, Kitenis ir Plikienė. Pirmą kartą minimi 1219 m. Ipatijaus metraštyje (Lietuvos-Voluinės sutartyje). Ruškaičių giminei priklausė pirmoji vardu paminėta moteris Lietuvos istorijoje Plikienė. Kunigaikščių sąraše Upytės kunigaikščiai vardijami trečioje vietoje, iš karto po žemaičių kunigaikščių. Tai rodo gana aukštą jų padėtį, o kartu ir pačios Upytės žemės svarbą žemaičių ir aukštaičių žemių konfederacijoje.

Ruškaičių giminė pripažino Lietuvos didžiojo kunigaikščio Mindaugo valdžią ir rėmė jį per 1248–1252 m. vidaus karą.

Šaltiniai
---------

1. 1 2 3 4  Ruškaičiai(parengė Edvardas Gudavičius). Visuotinė lietuvių enciklopedija (tikrinta 2022-07-25).
2. ↑  Plikienė. Visuotinė lietuvių enciklopedija (tikrinta 2022-07-24).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RLietuvių ir žemaičių kunigaikščiai XIII a. I pusėje |
| --- |
|  |
| Deltuva | 
Juodkys (1219) · Pukeikis (1219) · Bikšys (1219) · Ligeikis (1219)  |
|  |
| Lietuva | 
Žvelgaitis · Dangerutis · Stekšys · Živinbutas (1219) · Dausprungas (1219) · Mindaugas (1219, 1248) |
|  |
| Nalšia | 
Daujotas (1219) · Viligaila (1219) · Gerdenis (1248) · Lengvenis (1248)· Milgerinas · Daumantas · Gotartas · Liumbis · Suksė |
|  |
| Neris | 
Parbus |
|  |
| Upytė | 
Ruškaičiai (1219) |
|  |
| Alšėnai | 
Alšis · Bunys |
|  |
| Žemaitija | 
Gerdvilas (1219) · Vykintas (1219, 1248) · Alminas · Treniota |
|  |
| Šiauliai | 
Bulionys (1219) |

 |
Koordinatės: 55°38′14″ š. pl. 24°52′49″ r. ilg.﻿ / ﻿55.63722°š. pl. 24.88028°r. ilg.﻿ / 55.63722; 24.88028


| Vašuokėnų dvaras |
| --- |
| Vieta | Vašuokėnai |
| Rūmų stilius | Mišraus klasicizmo ir baroko stiliaus |
| Bajorų giminės | Komarai |
| Pastatų būklė | Dvaras nyksta |

**Vašuokėnų dvaras** – dvaras, esantis Vašuokėnuose, Anykščių rajone. Mišraus klasicizmo ir baroko stiliaus. Istorijos paminklas. Rūmai yra Vašuokėnų kaimo vakarinėje dalyje, Vašuokos ežero rytiniame krante. Išlikę tik nykstantys rūmų, svirno ir tvarto griuvėsiai, parkas ir sodas, dvarvietė grąžinta paveldėtojai Konstancijai Brazdys. Buvę dvarininkai Brazdžiai palaidoti Umėnų koplyčioje. Vytauto Janulio iniciatyva 2011 m. buvo užsakyti ir 2012 m. buvo padaryti šio dvaro užstatymo raidos istoriniai tyrimai (autorė – Laima Vileikienė).

Istorija
--------

1559 m. vyko ginčai dėl dvaro ribų. Tuomet dvaro valdytoju nurodytas Stecas Vadčkevičius. Vėliau Vašuokėnų dvaras paminėtas 1622 m. šaukime į teismą Jonui Čechavičiui-Tautainiui byloje su Upytės teisėju Andriumi Mlečka (bylinėtasi dėl nuostolių Vašuokėnų kaimo užpuolimo metu). Iš šio dokumento matyti, jog XVII a. pradžioje dvaras ribojosi su Pienionių dvaru, kuris priklausė Mlečkų giminei.

Mstislavlio laukininkas Tadas Mackevičius 1809 m. sudarė testamentą, kuriame patvirtino, kad jam priklauso Vašuokėnų dvaras. Vašuokėnų dvaro dalį paveldėjusi T. Mackevičiaus žmona po kelerių metų ištekėjo už Staškūniškių dvaro savininko Zavišos.

1811 m. atliktas turto aprašymas.

1818 m. visą Vašuokėnų dvarą nusipirko Komarai, ir visą XIX a. priklausė Komarų giminei, kurie čia pastatydino dvaro rūmus. 1881 m. duomenimis, Vašuokėnų dvare gyveno Antanas Komaras. 1913 m. dvarą nusipirko Bronislovas Brazdžius ir kilus Pirmajam pasauliniam karui čia perkėlė Kauno kunigų seminariją. 1940 m. dvaras buvo nacionalizuotas. Rūmuose buvo įsikūrusi kolūkio kontora. Dvaras nyksta.

Dvarininkai Brazdžiai palaidoti mauzoliejinėje Umėnų koplyčioje.

Šaltiniai
---------

1. ↑   Archyvuota kopija 2013-12-12 iš Wayback Machine projekto. Lietuvos dvarų duomenų bazė. Vašuokėnų dvaro sodybos fotofiksacija
2. ↑  Vašuokėnų dvaro griuvėsiai mena Maironį (12p.) Archyvuota kopija 2013-12-11 iš Wayback Machine projekto.
XIV a. pab. ručnica
**Ručnica** (rus. *ручница*; lenk. *rusznica*) – pro laibgalį užtaisomas ilgas rankinis šaunamasis ginklas. Pasirodė XIV a. antroje pusėje. Vamzdis būdavo gaminamas iš kaltų geležinių juostų arba lietas iš bronzos. Kalibras – nuo 12,5 iki 25 mm. Vėliau ručnicos vamzdį imta tvirtinti mediniame apsode, kad būtų patogiau šaudyti. XVI a. pradžioje ručnicas ėmė išstumti muškietos.

Ručnicas skirtingose šalyse vadino skirtingai:

* Rusija: *Piščialė* (rus. *пищаль*) buvo bendras pavadinimas ir apėmė lengvąsias *ručnicas* (rus. *ручница*) bei sunkiąsias *kabliašaudes* (rus. *гаковница*), kurios turėjo apačioje kablius tvirtinti prie tvirtovės sienos.
* Prancūzija: *rankinė bombarda* (pranc. *bombarde portative*) arba *kulevrina* (pranc. *coulevrine*).
* Italija: *petrinalas*,
* Anglija: *rankinė patranka* angl. *handgonne*).

Ručnicos sverdavo iki 8 kg, taikymo nuotolis iki 150 m.. Prancūzų kulevrinos XIV-XVI a. buvo 1,2-2,4 m ilgio, svėrė 5-28 kg. XV a. husitų ručnicos turėdavo trumpą kaldintą geležinį aštuonbriaunį vamzdį, kurio kalibras būdavo 26-33 mm, įtvirtintą primityviame apsode. Taboritų ručnicos būdavo 15 mm kalibro, o jų vamzdis ir apsodas būdavo suderinti..

„Rankinių bombardų" atsiradimą XIV a. antroje pusėje mini Perudžos miesto kronika. Joje rašoma, kad miesto valdžia užsakė „50 bombardų, plaštakos ilgio (22-24 cm), kurios pramuša bet kokį šarvą". Vienas ankstyviausių ručnicų paminėjimų yra Žano Fruasado pranešimas apie 1382 m. Rozebeko mūšį. Žinoma 1343 m. vienuolyno netoli Sienos freska, kurioje vaizduojama kaip apsiautusieji miestą primityviomis ručnicomis apšaudo miestą.

Einant laikui ručnicos pasidarė svarbiu koviniu veiksniu, pvz. Husitų karuose bei Šimtamečiame kare. Rašoma, kad 1450 m. prancūzų kulevrinistai buvo reali grėsmė anglų lankininkams. 1430 m. Pieronis Belis aprašė kulkų veikimą – kad kulka „nukauna du ar net tris nešarvuotus žmones". Pasirodė profesionalūs šauliai, pvz. toks metras Žanas iš Lotaringijos, kuris 1428 m. Ruano apsiausties metu pašovė daug anglų..

Vienas seniausių išlikusių egzempliorių yra bronzinis vamzdis (281 cm ilgio) iš Tanenbergo pilies (Hesenas), sugriautos 1399 m. griuvėsių, kabliašaudė iš danų pilies Vedelspango (~1400 m.), kuri, galbūt, buvo pagaminta Danijoje ar Vokietijoje, o išliko Kopenhagoje.

Nuorodos
--------

1. ↑  ВЭС-83, С.647,648.
2. ↑  ВЭС-83, С.382.
3. 1 2  Кабельскі.
4. ↑  Функен, С.72.

* Военный энциклопедический словарь, 1983. – 863 с : 30 l. su iliustracijomis
* Stanisław Kobielski. Polska broń palna, 1975. – 201 с.: іл.
* Эварт Окшотт. Рыцарь и его оружие [A knight and his weapons]; Рыцарь и его доспехи. Латное облачение и вооружение. – М. : ЗАО Центрполиграф, 2007. – 187 с ISBN 978-5-9524-2636-8.
* Средние века. VIII–XV века: Доспехи и вооружение / Функен Ф. Функен Л. – М. 2002.
**Bronius Kiveris** (1923 m. gruodžio 18 d. Marijampolėje – 1996 m. balandžio 23 d. Sidnėjuje, Australija) – pianistas, vargonininkas, chorvedys.

Biografija
----------

Nuo šešerių metų pradėjo mokytis skambinti fortepijonu. Baigęs Marijampolės Marijonų gimnaziją, Kauno Vytauto Didžiojo universitete studijavo mediciną.

Pasitraukęs į Vokietiją, studijavo Insbruko konservatorijoje, įsijungė į M. K. Čiurlionio meno ansamblio veiklą – buvo dirigento Alfonso Mikulskio padėjėjas ir akompaniatorius.

Prasidėjus emigracijai, iš Vokietijos išvyko į Australiją. Apsigyveno Sidnėjuje ir iškart įsijungė į kultūrinį ir muzikinį gyvenimą. Suorganizavo vokalinį oktetą, kuris pasirodydavo koncertuose, giedodavo bažnyčiose. Vėliau vadovavo ir kitiems meno mėgėjų būreliams, akordeonu grojo lietuvių ir australų renginiuose, mokė lietuviškų dainų, fortepijonu ir vargonais akompanavo chorams ir solistams.

1969–1986 m. (su pertrauka) – Sidnėjaus lietuvių „Dainos" choro meno vadovas ir dirigentas. Į kolektyvą sutelkęs per 70 žmonių, juos išmokė daug dainų ir giesmių, nemažai koncertavo, giedojo tautiniuose renginiuose. 1973 m. spalio mėn. „Daina" koncertavo Sidnėjaus operos rūmų atidarymo iškilmėse. 1974 m. lapkričio 9 d. koncertu pažymėjo kolektyvo gyvavimo 20-metį – pasirodė mišrusis ir vyrų chorai.

Nuo 1978 m. chorui pradėjo talkinti muzikos mokytojas A. Laurinaitis (akompanuodavo fortepijonu ir vargonais). 1979 m. gruodžio 15 d. įvyko „Dainos" koncertas kolektyvo kūrybinės veiklos 25-mečiui pažymėti. Choras pasirodydavo per televiziją, giedodavo Šv. Mišiose, dalyvavo 1979 ir 1981 m. muzikos festivaliuose.

Pasitraukęs iš vadovo pareigų, B. Kiveris chorui talkino ir toliau – akompanavo koncertuose, vargonavo bažnyčiose. Harmonizavo ir sukūrė chorams dainų, muzikos šokiams. Jo dainą „Man skamba toliuos" Sidnėjaus „Dainos" choras atliko 1994 m. I Pasaulio lietuvių dainų šventės koncertuose Vilniuje, Kaune ir Trakuose. B. Kiveris buvo Australijos lietuvių dainų švenčių dirigentas.

Šaltiniai
---------

Boleslovas Zubrickas. Pasaulio lietuvių chorvedžiai: enciklopedinis žinynas. Vilnius, 1999.
*Kitos reikšmės – Vedega (įnagis).*

| Vedega |
| --- |
| **Ilgis** | 5,3 km |
| **Baseino plotas** | 6,1 km² |
| **Ištakos** | Rietavo savivaldybėje |
| **Žiotys** | Letausas |
| **Šalys** | Lietuva |

**Vedega** – upė Rietavo savivaldybėje, dešinysis Letauso intakas, įteka į ją 8,8 km nuo jo žiočių, į pietvakarius nuo Girdvainių kaimo. Priklauso Jūros baseinui. Upės žemupys reguliuotas. Aukštupyje teka pietryčių kryptimi, žemupyje – pietvakarių. Upė vienoje vietoje patvenkta: Girdvainių tvenkinys (plotas – 3,5 ha).

Prie upės esantys kaimai: Vedegėnai, Girdvainiai.

Upėvardis galbūt kilęs nuo žodžio *vedega* („kirvis lenktais ašmenimis loviams skobti") ir galimai susijęs su ide. *\*u̯edh-* „kirsti, kalti".

Šaltiniai
---------

1. ↑  Lietuvos upės (hidrografija ir nuotėkis): monografija /B.Gailiušis, J.Jablonskis, M.Kovalenkovienė. – Kaunas: Lietuvos energetikos institutas, 2001. – 792 p. ISBN 9986-492-64-5.
2. ↑   Archyvuota kopija 2014-04-13 iš Wayback Machine projekto. Valstybinės reikšmės vidaus vandens telkinių sąrašas
3. ↑  Aleksandras Vanagas. Lietuvių hidronimų etimologinis žodynas. – Vilnius: Mokslas, 1981.
|  |
| --- |
| **P-38 Lightning** |
|  |
|  |
|  |
| Tipas | naikintuvas |
| Gamintojas | Lockheed |
| Pirmas skrydis | 1939 m. vasario 27 d. |
| Pradėtas naudoti | 1941 m. |
| Baigtas naudoti | 1960 m. |
| Būsena | nebenaudojamas |
| Pagaminta vnt. | 10 037 |

**P-38 Lightning** – Antrojo pasaulinio karo laikų JAV naikintuvas, pradėtas gaminti 1941 m. ir gamintas viso karo metu iki 1945 m. Iš viso buvo pagaminti 10 037 vienetai. Išskirtiniai atpažinimo bruožai:

* lėktuvą sudaro trys segmentai:
	+ centrinis, jame piloto kabina ir ginkluotė
	+ du šoniniai ir juose varikliai
* šoniniai segmentai susijungia į savitos formos uodegą

Vokiečių vadintas „skeltauodegiu kipšu" vok. *Gabelschwanz-Teufel*, japonų – „du lėktuvai, viens pilotas", tai buvo vienas efektyviausių amerikiečių naikintuvų. Kai kurie asai juo pasiekė įspūdingą pergalių statistiką: Richard Bong (40 pergalių), Thomas McGuire (38 pergalės), Charles H. MacDonald (27 pergalės).

Panaudojimas
------------

Piloto kabina
Nors tai buvo naikintuvas, bet dėl jo išskirtinio skrydžio tolio, atsparumo gedimams ir keliamosios galios jis buvo naudojamas ir kitokiose užduotyse:

* žvalgybai
* bombonešių vedimui
* bombardavimui (907 kg bombų)
* žemės taikinių medžioklei

Iki pasirodant P-51 P-38 buvo pagrindinis amerikiečių naikintuvas. Naudotas 1941–1949 m. Iki 1944 m. tai buvo vienintelis naikintuvas, kurį gamino amerikiečiai karo metu.

Modifikacijos
-------------

Buvo pagaminta įvairių kiek modifikuotų P-38 variantų. Pagrindines tai:

* J – bendri patobulinimai pagal mūšių patirtį iki 1943 m. naujas radiatorius
* L – padidinta variklių galia, ir padidėjo degalų sąnaudos (1944 m.)
* M – naktinio skridimo įranga
* F-4 ir F-5 – žemės fotografavimo įranga

Šaltiniai
---------

1. 1 2 3  angl. *one of US Air Force’s most effective interceptor aircraft*, 2018 Nikola Budanovic (2018). One Pilot, Two Planes – P-38 Lightning with 38 Photos. warhistoryonline.com
2. ↑  angl. *2,000 pounds*


|  |  |
| --- | --- |
|  | **Vikiteka: P-38 Lightning** – vaizdinė ir garsinė medžiaga  |